AlexejDobrolubov/national_council_slovak_2010 huggingface dataset:
65. schôdza NR SR - 4.deň - A. dopoludnia
Dátum: 2022-04-29
Poslanec: Kuffa, Filip (-)
Druh vystúpenia: Vystúpenie s faktickou poznámkou

14. Ďakujem za slovo. (Ruch v sále.) Pani kolegyňa Vaľová, v úvode si hneď povedala tu bombastickú správu, ktorá prebehla médiami, že ty si ju vtedy zachytila na rádiu Expres. Mne to vtedy písali viacerí ľudia, hej, pozri sa že čo, že zadržali toto. Tak som si rýchlo hľadal a hej, tak vyskočil článok s takým bombastickým názvom, hej, že zadržali Kaliňáka, obvinený je aj Fico. Vinia ich pre špinu na Kisku, Matoviča a Špirka, hej. Obvinení sú zo založenia zločineckej skupiny a potom si čítam v texte ďalej. No a tam bolo napísané, že polícií sa po roku a pol podarilo spojiť kauzu Očistec so špičkami SMER-u, hej. A v stredu ráno tam sa písalo, že na rybačke zadržala NAKA Roberta Kaliňáka. Potom sa ma pýtali tí známi, že čo na to hovorím. Ja im vravím, čo mám na to povedať, hovorím. Každý má nejakú mieru informácii a hovorím, my jak poslanci sme tu mali vtedy tú schôdzu v utajenom režime, kde sa čítala správa SIS, tá bola do tej miery tajná, že o pár dní ju všetky médiá už roztrubovali kade tade. A vravím, tam sa jasne spomínalo, ktoré kauzy, boli štyri, nepamätám si ich všetky, ale viem, že Očistec bol medzi nimi a v ktorých kauzách tam vystupujú akože tí kajúcnici, to si dobre povedal. Ináč, že ten pojem kajúcnik, to skôr tam pasuje akože profesionálny udavač. A vymýšľajú si v tých kauzách. A hovorím a Očistec bola jedna kauza z tých. Hovorím, čiže ja nemám ani najmenší dôvod tuná teraz na to pozerať, ako na nejakú kauzu spravodlivosti, keď nám tu riaditeľ SIS povedal tie skutočnosti, ktoré povedal. Ďakujem.
65. schôdza NR SR - 3.deň - A. dopoludnia
Dátum: 2022-04-28
Poslanec: Kuffa, Filip (-)
Druh vystúpenia: Vystúpenie s faktickou poznámkou

21. Pani kolegyňa Zemanová, dve veci. Za prvé tu sa vytvára taký obraz, že my ideme hlasovať o nejakom spravodlivom procese, alebo teda o tom, že si máme byť všetci rovní. A v tej parlamentnej tlači 1010, neviem, či ste si ju čítali, či nie, tam sa píše okrem iného: „Bolo so súhlasom prokurátora Úradu špeciálnej“ prokuratóry... „prokuratúry začaté trestné stíhanie a vznesené obvinenie aj osobe doc. JUDr. Robert Fico, CSc., poslanec Národnej rady Slovenskej republiky.“ Čo vy sa tu tvárite, akože nič sa nedeje, že musíme začať proces alebo čo? Však ten proces predsa začal podľa toho uznesenia, ktoré tu máme k dispozícii. My ideme hlasovať o tom, tak ako je tam uvedené, v tom záhlaví, o vydaní súhlasu na vzatie do väzby poslanca Národnej rady, takže prosím vás, netrepte tu, netrepte, nepíšte somariny, všade to čítam, z každej strany, nedá sa to čítať, počúvať a tak ďalej. A tú druhá vec, ktorá tu padla, že vy sa tu tak vyhovárate, že my ho nejdeme poslať akože poslanci do väzby, veď o tom predsa rozhodne nezávislý súd. A ja sa pýtam, teraz ktorý nezávislý súd máte na mysli? Máte na mysli tie nezávislé súdy, ktoré niektoré mali svoje cenníky na rozhodnutia, ktoré vydávali, alebo máte na mysli tie ústavné súdy, o ktorých sa konštatovalo, že, že Najvyšší súd tu ako najviac porušuje tie pravidlá? Však to včera tu bolo povedané v rozprave. Tak to by ste mi mohli povedať, teda ktorú tú nezávislú inštitúciu máte na mysli.
60. schôdza NR SR - 7.deň - B. popoludní
Dátum: 2022-03-24
Poslanec: Kuffa, Filip (-)
Druh vystúpenia: Vystúpenie s faktickou poznámkou

192. No, už aj pán Valášek nám fandí ako strane, super, bu-bu-bu, neviete, či si máte plakať, či máte sa smiať, že mojim voličom som sa teraz prihovoril, že 70 voličov teraz ja stratím, že budú proti mne, lebo som si dovolil kritizovať, že my ideme vyhlásiť nejaký stav klimatickej núdze, ktorý, zopakujem, nie je ničím iným len bezvýznamným gestom, prázdnym, nič neriešiacim. To, že tam máte opatrenia, to je síce pekné, na štyri A4 rozpísané, ale v reále čo chcete presadiť? Ja som vám to povedal aj vo vzťahu k lesom, jak sa správa vaša strana Progresívne Slovensko, na jednej strane nám tu rozvracá naše spoločenstvá, na druhej strane tu vyplačkávate, že sa nám otepľuje. No bodaj by sa neotepľovalo, keď aj vďaka vašim prívržencom sme dospeli k tomu, že sa nám rozpadli obrovské spoločenstvá, obrovské lesné komplexy, a potom tu máme nie o jeden stupeň, ale o dva stupne sa nám oteplilo, to aby aj vaši voliči počuli, že za čo nesiete priamo zodpovednosť. A je také úsmevné sledovať Progresívne Slovensko a dokonca stranu Slobodu a Solidarita, jak ste sa na výbore už neraz posekali, dokonca pri tejto otázke, takže vy tu s tými vašimi prieskumami môžte viete čo robiť. Pretože SaS-ka vás práve dodžubala, Progresívne Slovensko, že s čím to vy prichádzate, čo vy máte za plány, že akých 60 %, či tu idete teraz zničiť priemysel a všetko hospodárstvo. Tak to je naozaj už úsmevné, nie že my ako konzervatívci, lebo my si to vypočujeme, povieme ten názor, ale vy liberáli sa v tom medzi sebou sekáte a neviete sa na tom zhodnúť, takže to, že vy tu vytiahnete teraz nejaké prieskumy a že my na tom stratíme, to sa ani náhodou nebojím toho, že vy tu máte nejaké pofidérne prieskumy a teraz tuná bu-bu-bu, lebo strana ŽIVOT stratí svojich voličov. No nestratí ich, nemusíte sa báť.
10. schôdza NR SR - 1.deň - C. noc
Dátum: 2020-07-24
Poslanec: Kučera, Karol (OĽANO)
Druh vystúpenia: Vystúpenie s faktickou poznámkou

154. Ja budem podobne reagovať asi jak predo mnou predrečníci. Myslel som si, že dnes naozaj už nebudem reagovať, ale vy ste ma fakt dostali. Vy ste svetový rekordér, a to hneď dvakrát. Najprv v rozprave, kde ste nepovedali ani slovo, a ak ste sa snažili naozaj teraz vytvoriť svetový rekord povedaných nezmyselných slov, tak sa vám to práve podarilo o trištvrte na štyri ráno. To je tak všetko. Ďakujem.
8. schôdza NR SR - 1.deň - B. popoludní
Dátum: 2020-06-03
Poslanec: Kučera, Karol (OĽANO)
Druh vystúpenia: Vystúpenie s faktickou poznámkou

62. Ďakujem za slovo. Pán Petrák, vy asi sa potrebujete fakt niečoho chytiť. Hneď vám odpoviem na ten, na tých 20 %, ale stále asi máte za úlohu teraz, celý SMER, napádať reštrikcie vlastne vlády a nariadenia. Čomu sa nedivím, samozrejme, to asi, zrejme ste to dostali za úlohu, tak to budete dneska omieľať stále dookola. Ale teda k tým 20 %. Je to preto, že tretí a štvrtý kvartál sa bude krátiť zrejme, a preto tých 15 % by nestačilo na tú réžiu. Takže, aby proste tie zväzy vedeli tú administratívnu časť vykryť, tak aj preto je tam tých 20 %, aby sa nemuseli znižovať platy a tak ďalej. No a to, že tento zákon pomáha športovej obci, a to, že ho nevidíte, tak asi zrejme o tom, o tejto tematike neviete vôbec nič. Iné ma naozaj nenapadá. Čo by som tak k tomu povedal asi ešte, no. Je mi, je mi veľmi ľúto, že na úkor športu sa tu začínajú vytĺkať politické body a to, to naozaj sem nepatrí. Ďakujem.
7. schôdza NR SR - 5.deň - A. dopoludnia
Dátum: 2020-05-19
Poslanec: Kučera, Karol (OĽANO)
Druh vystúpenia: Vystúpenie s faktickou poznámkou

22. Milan, ja by som chcel možno doplniť dôležitosť postavenia zdravotne postihnutých v našej spoločnosti a to aj v športe, samozrejme, a v kultúre, lebo vždy ma potešila, potešilo to, že keď som behal po svete a možno v niektorých až taká prehnaná či nadštandardná starostlivosť zdravotne postihnutého aj športového fanúšika. Sú to totiž tí najvernejší fanúšikovia, a preto sa k nim treba aj adekvátne správať. Chcel by som teda apelovať aj na školy, športové zväzy, kluby, divadlá či organizátorov kultúrnych podujatí, aby naozaj vytvárali podmienky pre zdravotne postihnutých, pre ich čo najsilnejšie spoločenské postavenie a začlenenie, pre naplňovanie ich snov stretnúť sa svojimi idolmi, aby mohli prežiť možno ten čo najsilnejší zážitok. Bola spomenutá tá byrokracia, tak, samozrejme, aby sme my možno poslanci tuná znižovali tie kritériá na byrokraciu, žiadosti pre zdravotné pomôcky, lebo niektorí nekonečné boje s tými poisťovňami už vzdávajú. Rád by som vyzdvihol aj nezištné organizácie, ktoré pomáhajú zdravotne postihnutým, a, naopak, mi príde neprípustné najmä politické vytĺkavanie bodov na ich úkor. A vždy zahlasujem za to, keď zdravotne postihnutým v našej spoločnosti budeme vytvárať lepšie podmienky, lebo sú to častokrát oni, ktorí sú hrdinovia. Ďakujem.
6. schôdza NR SR - 4.deň - A. dopoludnia
Dátum: 2020-04-24
Poslanec: Kučera, Karol (OĽANO)
Druh vystúpenia: Vystúpenie s faktickou poznámkou

4. Ďakujem za slovo. Myslím, že č. 2 to bolo tam. Ale chcel by som Riša tiež doplniť, spomenul si voľnočasové poukazy pre šport. A najmä teda by som sa chcel zamerať pre mládež a šport v PVV, som rád, že aj v týchto neľahkých časoch je cítiť v PVV podpora detí a mládeže v oblasti športu, a to hneď vo viacerých bodoch. Teda sa nezabúda, že aký je šport dôležitým faktorom ovplyvňujúcim verejné zdravie a rozvoj človeka. Vnímam pozitívne body najmä súvisiace s podporou športu detí na školách, lebo si myslím, že súčasný trend športovania detí upadá, najmä keď máme dnes len 2 hodiny telesnej výchovy týždenne a tie už častokrát už nie sú ani len známkované. Samozrejme, musíme posilniť aj pozíciu a hodnotenie učiteľov, doplniť výrazne chýbajúcu infraštruktúru telocviční na školách, aby mali nielen deti kde športovať. Namiesto tejto dôležitej v podstate aj sociálnej pomoci pre naše deti sa predošlá vláda sústredila v oblasti športu na úplne iné veci, napríklad na kontroverzný a predražený futbalový štadión. Vítam preto, že sa v PVV opiera aj o transparentnosť financovania a vyhradzuje sa proti korupčnému prostrediu. Myslím, že by sme nemali zabúdať na to, že ak naša spoločnosť bude zdravšia a voči chorobám imúnnejšia a odolnejšia, bude táto spoločnosť aj ekonomicky produktívnejšia, a to, samozrejme, súvisí so športom veľmi úzko. Ďakujem. (Potlesk a pokrik v sále.)
88. schôdza NR SR - 9.deň - B. popoludní
Dátum: 2023-03-28
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

134. Ďakujem za slovo. Pani kolegyňa Slavěna Vorobelová, mrzí ma, že vy za týmto návrhom zákona vidíte iba to, čo tam nie je, že nejakú volebnú korupciu, kupovanie voličov. Ja to tam nevidím a verím tomu, že ani mnohí, mnohí ľudia na Slovensku. Príkladom toho bolo aj včerajšie stretnutie v Námestove, keď som sa rozprával už potom mimo, mimo diskusie s niektorými ľuďmi, tak, a niektorých som sa aj pýtal konkrétne na, na tento návrh zákona, tak tí ľudia sa s tým stotožňovali, lebo vidia za tým, vidia za tým, čo aj ja, zvýšenie účasti vo voľbách a na druhej strane takisto ako aj ja sa stotožňujem, že je to pomoc rodinám a v tejto, v tejto ťažkej dobe, ja si myslím, že to bude prospešné. Pozitívne vnímam na tomto návrhu práve tú skutočnosť, že zvýši sa účasť vo voľbách. Ja moc prieskumom nedávam nejakú veľkú váhu, ani, ani im moc neverím na základe doterajších skúseností, že aké, ako častokrát skresľovali preferencie jednotlivých strán a hlavne OĽANO, ale podľa prieskumov doterajších hrozí, že najbližšie voľby v septembri budú mať najnižšiu účasť za posledných niekoľko volieb a to je obrovská hrozba. Práve preto ja si myslím, že je dobre načasovaná aj táto pomoc na zvýšenie účasti, lebo podľa prieskumov hrozí, že prídu iba tí sklamaní voliči, tá skupina tých nenávistných ľudí a, Boh ochraňuj Slovensko, že by týchto pár ľudí, táto skupina mala rozhodnúť o ďalšom smerovaní Slovenska. No a ako hovorím, skúste sa aj pozrieť na to, že prečo nepomôcť tým ľuďom... (Prerušenie vystúpenia časomerom.)
88. schôdza NR SR - 9.deň - B. popoludní
Dátum: 2023-03-28
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

116. Ďakujem. Igor, slová, ktoré si vyslovil v niekoľkohodinovej rozprave, by mali počuť všetci zodpovední ľudia na Slovensku, aby sa im otvorili oči, čo tu za tri roky napáchala opozícia aj vrátane tej najnovšej opozície, ktorá odišla z demokratickej koalície, a tam, kde malo by to, málokto by predpokladal, že sa tam ocitnú poslanci zo strany SaS na, na čele so Sulíkom. Čím ďalej viac ma prekvapujú, lebo keď ich vnímam, ako, ako sa stali opozičnými poslancami, tak všetky dobré veci, všetko, čím sa akýmkoľvek spôsobom môže pomôcť ľuďom, tak sú proti tomu. Ja napríklad, čo sa týka tohto päťstoeurového príspevku, ja sa na tento návrh zákona pozerám na jednej strane aj ako na zvýšenie účasti vo voľbách, aby naozaj v týchto ťažkých časoch, aby o budúcnosti Slovenska možno na desaťročia rozhodla väčšina národa Slovenska, a ako sa rozhodnú ľudia, tak, tak sa bude vyvíjať Slovensko v ďalších spomínaných desaťročiach, ale vieme, že to bude rozhodnutie väčšiny národa. Takže ja s týmto súhlasím, ale na druhej strane vidím hlavne v prospech tých, v tom päťstoeurovom príspevku, v tom, že v tejto ťažkej dobe pomôžeme ľuďom, že tie peniaze nepôjdu do vrecák oligarchov, nejakým mafiánom, ale pôjdu, pôjde mu... pôjdu každému dospelému občanovi našej republiky a, a možno aj vďaka tomu príspevku si mnohí možno prvýkrát budú môcť dovoliť... (Prerušenie vystúpenia časomerom.)
88. schôdza NR SR - 8.deň - A. dopoludnia
Dátum: 2023-03-24
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

144. Ďakujem za slovo. Kolega Marián Viskupič, opäť si si vo svojej rozprave vybral iba, iba tie veci, ktoré ti vyhovujú. Poznám ťa tri roky nielen ako poslanca v tomto pléne, ale poznám ťa aj z finančného výboru, ktorého si predsedom, a práve toto mi na tebe prekáža, lebo ja viem, že ty poctivo študuješ materiály, lebo finančný výbor je náročný, že človek, keď chce, a ty naozaj na tom finančnom výbore často rozprávaš k veci, možno, možno tam viacej preto, lebo nie sú tam kamery alebo málokedy a online sleduje málokto, len tu v tomto pléne, čo si všímam pri tvojich rozpravách, ty často vyberáš, často si vyberáš iba to, čo ti vyhovuje, a mrzí ma, že ako sčítaný, múdry človek nehovoríš celú pravdu. Verím tomu, že tento návrh si si dobre prečítal. A prečo si nespomenul, hej, že je to tu, stále vy opakujete, oponenti, ani nie zákona, ale Igora Matoviča a nás, poslancov v OĽANO, že ako budú zvýhodňovaní tí podržtašky a, ja neviem, kadejakí takí poskokovia alebo kto, ja takých nevnímam, hej? Ako v klube sme ľudia s rôznym názorom, niekto je bližšie pri Igorovi alebo pri predsedovi hnutia, ale v našom klube stále platí, že môžme si vyjadriť svoj názor, niekedy je tam aj trošku kriku, ale to patrí k politike, je to správne. Práve že ja mám radšej, som typ človeka, ktorý sa radšej bude hádať ako bublať pod pokrievkou a pritakávať. Ale v legislatíve, trošku vecne chcem. Veď nová legislatíva tohto návrhu zákona by preniesla aj transparentnosť v odmeňovaní poslancov... (Prerušenie vystúpenia časomerom.)
88. schôdza NR SR - 8.deň - A. dopoludnia
Dátum: 2023-03-24
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

134. Ďakujem za slovo. Pán poslanec Mazurek, svojím revom, doslova revom a krikom vo vašej rozprave ste potvrdili, že na jednej strane ste dobrý rečník, že naozaj, keď sa človek na vás pozerá, gestikulácia, intonácia hlasu, zvyšovanie, znižovanie hlasu, ako rečník, rečník ste naozaj že perfektný, ale viete, častokrát pri tých vašich zapálených prejavoch naozaj častokrát vedia, ja som človek, ktorý ide do hĺbky, a hľadám, čo ten človek, ktorý tu vystupuje, čo chce povedať svojimi slovami, ale ja veľakrát pri vašich vystúpeniach okrem toho revu, kriku, ste ako burácajúci hrom, to ani v Roháčoch také hromy, blesky nepočujem ako tu v tomto pléne od vás. Ale viete, nie iba, iba navonok, ale vnútri vašej rozpravy sú často bez argumentov, bez pravdy, plné, plné naozaj spomínaného kriku. Vy ste tu za krátky čas zaútočili nielen na Igora Matoviča, ale aj na nás poslancov, ponížili ste nás, aké sme, aké sme len nejaké nitky alebo tajtrlíci. Nie, nejdem citovať presne tie vaše slová, lebo ani, ani som ich nepočul. Dúfam, že budem na ľavé ucho počuť po tom vašom vystúpení tak dobre ako doteraz, ale tá vaša rozprava bola fakt len plná urážok. A ja poviem sám za seba, hej? Nejdem hovoriť za kolegov. Ja napríklad patrím k poslancom za tri roky, ktorí často aj v hlasovaniach vyjadrujú svoj názor a to, čo vy tvrdíte, jak je možné, že ja napríklad s týmto súhlasím? Tak ja by som potom bol na minimálke, hej? Podľa toho, to ja by som sa teraz roztriasol a, preboha, veď byť za, ja neviem, 1 500 eur alebo čo? Ja môžem povedať, či Igor Matovič bol premiér, či bol minister financií, či je poslanec, mňa nikdy, povedal mi niekedy: „Ako ideš hlasovať?", nikdy ma nevolal na koberec... (Prerušenie vystúpenia časomerom.)
88. schôdza NR SR - 8.deň - A. dopoludnia
Dátum: 2023-03-24
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

124. Ďakujem za slovo. Ja som za to, aby politické strany časť peňazí, ktoré dostanú za, za voľby, aby napríklad takouto formou, ako tu bolo pred chvíľou predložené, aby vrátili späť do štátneho rozpočtu práve tým, že budú z tých niekoľkých miliónov prispievať na, aj na platy poslancov. Takže nemám, nemám s tým problém. Keď nebudeme tento návrh kolegu poslanca Igora Matoviča brať iba na, na prvé počutie, lebo tam rezonuje, že ide o zníženie platov, to rezonuje najviac a, samozrejme, že toto, toto vystrašilo mnohých, mnohých poslancov aj médií ešte pred niekoľkými týždňami, asi keď sa začalo hneď o tom rozprávať, tak už reagovali a pýtali sa poslancov. Ja osobne, ja osobne s tým nemám problém, lebo, lebo naozaj za histórie tohto pléna sú niektorí poslanci, ktorí tento dôležitý mandát berú ako, ako len nejaký doplnok, ako nejakú prestíž a riešia si popritom svoje aktivity, svoje, svoje záujmy a absolútne ani v náznaku nevidieť na nich, že práca poslanca je naozaj služba a my, my sme jedni a ja som jedny, jeden zo 150, ktorý nejakým, no pre mňa zázrakom, že som sa ocitol na tomto dôležitom mieste a tak sa snažím aj k tomu pristupovať, či účasťou na výboroch, či tu v pléne sedím, to jedno, aj piatky aj s niektorými kolegami sedíme tu do konca, lebo beriem to ako tvrdú prácu, poctivú. Nevidieť to v mojom prípade, napríklad nie som typ poslanca, ktorý sa predbieha v navrhovaní poslaneckých návr... (Prerušenie vystúpenia časomerom.)
88. schôdza NR SR - 8.deň - A. dopoludnia
Dátum: 2023-03-24
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

64. Ďakujem za slovo. Na nevinné deti by nikto nemal mať právo siahnuť a ubližovať im akýmkoľvek spôsobom. Je neprípustné, aby sa ubližovalo najnevinnejším a najbezbrannejším stvoreniam na tomto svete, a to nevinným deťom, bez rozdielu, či je mier alebo, alebo je vojnový konflikt. Veľmi ma mrzí, že konflikt na Ukrajine prináša obete práve a práve najviac obetí na tých najnevinnejších, na civilných obyvateľov, na ženách, na matkách, na starých ľuďoch a hlavne, hlavne že najväčšie utrpenie a najodpornejšie dôsledky a následky vojny sú práve pri ubližovaní deťom, čo ma veľmi mrzí a odsudzujem to. Aj preto, aj preto odvtedy ako vznikla vojna, tak som zástancom toho, aby, aby sa hľadali riešenia na čo najskoršie ukončenie tohto odporného nezmysleného konfliktu. Mám, mám v niektorých pohľadoch, hlavne čo sa týka dodávania zbraní na Ukrajinu, mám, mám rozdielny pohľad ako niektorí kolegovia, kolegyne v tomto pléne. Ale je to z toho dôvodu, že dodávanie zbraní len bude zvyšovať toto utrpenie, násilie a ja stále trvám na tom, aby vyvinulo také úsilie, ako už teraz desiatky krajín sa predbiehajú v dodávaní zbraní na Ukrajinu, aby tieto krajiny v takejto sile vyvinuli tlak, aby prezidenta Putina, aj prezidenta Ukrajiny pána Zelenského nejakým spôsobom prinútili sa... (Prerušenie vystúpenia časomerom.)
88. schôdza NR SR - 7.deň - B. popoludní
Dátum: 2023-03-23
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

185. Ďakujem. Ja iba, iba krátko, keďže ja som mal vôľu aj po dohode s kolegynkou Ankou Záborskou ako s predkladateľkou tohto návrhu zákona ohľadne príspevku na štvrté dieťa, začal som vyvíjať iniciatívu, aby tento príspevok bol bez obmedzenia, ale nestihol som, nestihol som dorokovať všetko, čo bolo potrebné, aby som išiel v súlade, v súlade so všetkým, ako sa majú predkladať nejaké pozmeňujúce, doplňujúce návrhy hlavne s vplyvom na štátny rozpočet, ale verím tomu že a budem sa snažiť hľadať aj s viacerými kolegyňami a kolegami nejakú cestu, že ak by bola možnosť rozšíriť tento príspevok aj na ďalšie deti bez obmedzenia, tých necelých 830 eur. Viem, že pre štát v súčasnej dobe nie je malá suma, ale dal som si zistiť zo štatistického úradu konkrétne údaje spred piatich rokov, tak keby, keby bol príspevok bez ohraničenia, tak dopad na štátny rozpočet by bol vo výške okolo 1,6 mil. eur, čo si myslím, že keď sa týka pomoci rodinám s viacerými deťmi, nie je to až taká horibilná suma, že by sme nad týmto rozšírením možno aj na májovej schôdzi, ak to bude možné, to som ešte nezisťoval, aby sme túto iniciatívu dotiahli do konca. Mám, mám to sčasti rozrokované aj s minister... s dvoma ministerstvami. Len vravím, je to pre rýchlosť času, nie je to ukončené, takže budem hľadať spôsoby, aby, aby rodiny s viacerými deťmi mali príspevok na každé dieťa, jednak... (Prerušenie vystúpenia časomerom.)
88. schôdza NR SR - 7.deň - B. popoludní
Dátum: 2023-03-23
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

159. Ďakujem za slovo. Kolega Marek, som rád, že aj z tvojich úst zazneli slová a výzva k tolerancii. Sám si bol svedkom aj my, ktorí sme v tomto pléne a počúvame diskusiu k predkladanému uzneseniu, sme mali názornú ukážku, akí netolerantní dokážu byť práve kolegovia zo strany SaS. Slová o tolerancii ich vytočili až tak, že si niektorí z nich začal popiskovať. Myslím, že v pléne Národnej rady si za tri roky piskot nepamätám, už začuli sme a zažili sme tu rôzne, rôzne prejavy od vrčania, od pokusu o nejakú diskotéku alebo o nejakú sirénu a kadejaké iné zvuky, pazvuky, ale piskot tu má premiéru, aspoň ak si dobre pamätám a neviem, neviem, prečo pán vzdelaný, ktorý tu vo svojej rozprave ponižoval nevzdelaných ľudí, že prečo práve pán vzdelaný, dokonca právnik, prečo sa tak mrvil na stoličke pri tvojich slovách? Neviem, ako sa hovorí, že takéto prejavy majú ľudia, keď, keď sa zatne do živého, takže asi tak, asi si hovoril pravdu a niekoho sa to dotklo. Ďakujem.
88. schôdza NR SR - 7.deň - B. popoludní
Dátum: 2023-03-23
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

139. Ďakujem za slovo. Pani kolegyňa Anka Zemanová, k vražde dvoch mladých ľudí ja ako človek s iným pohľadom a s inými názormi som práve na tomto mieste, som sa niekoľkokrát zastavil, zapálil sviečku, že z izby tuto, z tzv. intráku, kde bývam, tak som si z domu priniesol sviečky, že patrí to, keď, keď sa modlíš za zosnulých, tak niekoľkokrát som tam zapálil sviečku. Niektorí kolegovia, ktorí boli so mnou, tak môžu mi to aj dosvedčiť, ale to nie je o tom, ale a, a pár metrov poniže bola tragédia, kde zomreli, zomrelo päť mladých ľudí, tam som dokonca bol menej krát ako pri, ako pri týchto dvoch mladých zavraždených ľuďoch, ktorí mali iné pohľady na seba ako ja, ale pre mňa každý ľudský život má rovnakú hodnotu, bez rozdielu akého vierovyznania, názoru alebo k akej inakosti či menšine patrí. Takže to len toľko k tomu. Takže ja ľudí som nikdy neodsudzoval, neodsudzujem, ani nebudem. Beriem ich všetkých na rovnaké ale, ale už tie činy, áno, odsudzujem a aj budem naďalej. Pán Dostál, čo je zlé na tom, že my inak zmýšľajúci, že nechceme, nechceme dávať na rovnakú úroveň vzťah osôb rovnakého pohlavia, že sme proti tomu, aby, aby bol tento vzťah daný na úroveň manželstva. Ja si myslím, že máme na to právo a aj v tomto pléne pri jednom hlasovaní ja si myslím, že väčšina, väčšina zákonodarcov tohto pléna sa v tom hlasovaní vyjadrili k tomuto. Romanka Tabák, ďakujem ti za odľahčenie tejto debaty. Pán kolega Urban, plne s vami súhlasím... (Prerušenie vystúpenia časomerom.)